Priedas Nr. 1.9.

**PRANEŠIMAS DĖL ASMENS DUOMENŲ TVARKYMO Nr. \_\_**

***Kredito unija įgyja teisę tvarkyti asmens duomenis tik tuo atveju, jei asmuo yra pateikęs laidavimo paraišką, prašymą bet kurios rūšies paskolai, kreditui ar kitai kreditavimo paslaugai gauti.***

Kredito unija kaip duomenų valdytoja turi teisę tvarkyti paraiškoje ar prašyme Jūsų nurodytus asmens duomenis pateiktos informacijos patikrinimo, mokumo ir finansinės rizikos vertinimo bei įsiskolinimo valdymo tikslais. Kredito unija tvarko Jūsų duomenis vadovaudamasi Bendrojo duomenų apsaugos reglamento 6 straipsnio 1 dalies a-c, f punktais:

a) duomenų subjektas davė sutikimą, kad jo asmens duomenys būtų tvarkomi vienu ar keliais konkrečiais tikslais;

b) tvarkyti duomenis būtina siekiant įvykdyti sutartį, kurios šalis yra duomenų subjektas, arba siekiant imtis veiksmų duomenų subjekto prašymu prieš sudarant sutartį;

c) tvarkyti duomenis būtina, kad būtų įvykdyta duomenų valdytojui taikoma teisinė prievolė[[1]](#footnote-1); arba

f) tvarkyti duomenis būtina siekiant teisėtų duomenų valdytojo arba trečiosios šalies interesų, išskyrus atvejus, kai tokie duomenų subjekto interesai arba pagrindinės teisės ir laisvės, dėl kurių būtina užtikrinti asmens duomenų apsaugą, yra už juos viršesni, ypač kai duomenų subjektas yra vaikas.

Prašymuose ar paraiškose Jūsų pateikta informacija gali būti pakartotinai tikrinama įsiskolinimo valdymo ir finansinės rizikos vertinimo tikslu, esant duomenų apie asmens finansinės būklės pasikeitimus ar sutarties sąlygų netinkamą vykdymą, iki visiško įsipareigojimo pagal laidavimo, kredito (paskolos) sutarties įvykdymo visu laidavimo, kredito (paskolos) sutarties ar kreditavimo paslaugos galiojimo laikotarpiu.

Minėtiems tikslams, kredito unija turi teisę tvarkyti šią informaciją apie Jus: vardą, pavardę, paso / asmens tapatybės kortelės kopiją, gimimo datą, asmens kodą, (jeigu į Kredito uniją kreipiasi ūkininkas – ir ūkio registracijos kodą), gyvenamosios vietos adresą arba leidimo gyventi Lietuvos Respublikoje numerį ir jo galiojimo laiką, duomenis apie rezidento statuso suteikimą, telefono numerį, el. pašto adresą, darbovietę, šeiminę padėtį, nepilnamečius vaikus, išsilavinimą, gaunamas pajamas, pajamų rūšis ir šaltinius, duomenis susijusius su paskolos (-ų) suteikimu, duomenis apie paskolos (-ų) grąžinimą, duomenis apie pripažinimą tikėtinai neįvykdysiančiu/neįvykdysiančiu/vėl tikėtinai įvykdysiančiu/neįvykdančiu įsipareigojimų, pageidautų finansinių ir/arba turtinių įsipareigojimų, dėl kurių buvo priimtas teigiamas ar neigiamas sprendimas, rūšis ir sumas, esamų finansinių ir/arba turtinių įsipareigojimų rūšis ir sumas, vykdymo terminus, duomenis apie šių įsipareigojimų vykdymą, duomenis apie buvusius finansinius ir/arba turtinius įsipareigojimus ir jų vykdymą, įskaitant jungtinėse skolininkų rinkmenose esančius duomenų subjektų duomenis, taip pat duomenis apie pajamas, pajamų rūšis ir jų šaltinius, gautas ir paskirtas išmokas, turimą nekilnojamąjį ir kitą turtą, įsipareigojimus ir jų vykdymą, turimas sąskaitas kredito įstaigose bei apie jose esančias lėšas, kitą turtą ir kitus susijusius bei būtinus duomenis unijos paslaugų teikimui.

Pasirašydamas šį pranešimą Jūs patvirtinate, kad esate informuoti, jog kredito unija ir Jungtinė centrinė kredito unija, kuriai priklauso kredito unija, gali gauti minėtus asmens duomenis iš kitų bankų, kredito unijų ir kredito įstaigų bei finansų įmonių, kurios verčiasi kreditine ir (ar) finansine veikla, Valstybinio socialinio draudimo fondo valdybos, VĮ Registrų centro ir kitų duomenų valdytojų, tvarkančių jungtines skolininkų duomenų rinkmenas, asmenų, dalyvaujančių UAB „Creditinfo Lietuva“ administruojamoje kreditų biuro informacinėje sistemoje, Lietuvos banko Paskolų rizikos duomenų bazėje ar kitoje atitinkamoje sistemoje, vykdomųjų bylų duomenis, turto areštų registro, neveiksnių ar ribotai veiksnių asmenų registro ir/ar kitų registrų, Jūsų darbovietės bei kitų asmenų. Prašymuose bet kurios rūšies paskolai, kreditui ar kreditavimo paslaugai gauti, taip pat laidavimo paraiškose nurodytus Jūsų asmens duomenis kredito unija turi teisę teikti kitiems bankams, kredito unijoms, kitoms kredito įstaigoms bei finansų įmonėms, Valstybinei mokesčių inspekcijai ir kitoms valstybės institucijoms, UAB „Investicijų ir verslo garantijos“, UAB „Žemės ūkio paskolų garantijų fondui“, spausdinimo ir/ar pašto paslaugų teikėjams, jeigu informacijos pateikimas jiems yra susijęs su kredito unijos /Jungtinės centrinės kredito unijos pranešimų Jums spausdinimu ir / ar siuntimu, taip pat asmenims kurių veikla susijusi su dokumentų archyvavimu ir saugojimu, advokatams, auditoriams kuriuos kredito unija/Jungtinė centrinė kredito unija pasitelkia būtinų paslaugų teikimui, taip pat duomenų valdytojams, tvarkantiems jungtines skolininkų duomenų rinkmenas, turint tikslą teikti tokius duomenis teisėtą interesą turintiems tretiesiems asmenims, kad šie galėtų įvertinti Jūsų mokumą, valdyti įsiskolinimą, administruoti palūkanų kompensavimą, taip pat draudimo įmonėms ar draudimo brokerių įmonėms tam, kad jos galėtų tvarkyti įsipareigojimų pagal atitinkamą paskolos, kredito ar kreditavimo sutartį apskaitą tuo atveju, jeigu, sudarius paskolos, kredito ar kreditavimo sutartį, prievolės, atsirandančios pagal sutartį, ir / ar įkeičiamas turtas būtų apdrausti kredito unijos naudai bei kitiems tretiesiems asmenims (duomenų tvarkytojams), teikiantiems kredito unijai IT, el. bankininkystės, apskaitos, skolų išieškojimo, teisines bei kitas pagalbines paslaugas, būtinas kredito unijos veiklai.

|  |
| --- |
| Kredito unija jums delsiant vykdyti savo įsipareigojimus daugiau kaip 30 dienų, turi teisę teikti informaciją apie Jūsų tapatybę, kontaktinius duomenis ir kredito istoriją, t. y. finansinius ir turtinius įsipareigojimus ir jų vykdymą, skolas ir jų apmokėjimą, Kredito biurui UAB “Creditinfo Lietuva” (įmonės kodas: 111689163, adresas: A. Goštauto g. 40A, LT 01112 Vilnius, Lietuva, [www.manocreditinfo.lt](http://www.manocreditinfo.lt), tel.: +370 5 2394131, toliau – Kredito biuras) ir UAB “Scorify” (įmonės kodas: 302423183, adresas: Olimpiečių g. 1A-24 Vilnius, Lietuva, www.scorify.ai, tel.: +370 676 48676, toliau - Scorify). Kreditų biuras ir Scorify tvarko ir teikia tretiesiems asmenims (finansų įstaigoms, telekomunikacijų bendrovėms, draudimui, elektros ir komunalinių paslaugų teikėjams, prekybos įmonėms ir kt.) Jūsų informaciją siekdamas teisėtų interesų ir tikslų – įvertinti kreditingumą ir valdyti įsiskolinimą. Vertinant kreditingumą, vykdomas asmens savybių įvertinimas automatiniu būdu (profiliavimas), kuris ateityje gali daryti įtaką Jūsų galimybei sudaryti sandorius. Vertinimas automatiniu būdu padeda atsakingai skolinti, jo metu įvertinama asmens pateikta informacija, kredito istorija, vieša informacija ir kt. Automatinio vertinimo metodai reguliariai peržiūrimi, kad būtų užtikrintas jų sąžiningumas, efektyvumas ir nešališkumas.  Kredito istorijos duomenys tvarkomi 10 metų po įsipareigojimų įvykdymo. Jūs galite susipažinti su savo kredito istorija kreipdamasis tiesiogiai į Kreditų biurą arba pasinaudodami Kreditų biuro Finpass mobilia programėle, arba į UAB „Scorify“. Jūs taip pat turite teisę prašyti ištaisyti arba ištrinti, arba apriboti duomenų tvarkymą, ir teisę nesutikti, kad duomenys būtų tvarkomi, reikalauti žmogaus įsikišimo automatiniame sprendimų priėmime, taip pat teisę į duomenų perkeliamumą Apie šių teisių įgyvendinimą ir apribojimus, savybių įvertinimą automatiniu būdu (profiliavimą) daugiau sužinosite [www.manocreditinfo.lt](http://www.manocreditinfo.lt) arba [www.scorify.ai](http://www.scorify.ai). Jei Jūsų teisės pažeidžiamos, Jūs galite kreiptis į Kreditų biuro duomenų apsaugos pareigūną el. paštu [duomenu.apsauga@creditinfo.lt](mailto:duomenu.apsauga@creditinfo.lt), į Scorify duomenų apsaugos pareigūną el. paštu [duomenu.apsauga@scorify.ai](mailto:duomenu.apsauga@scorify.ai), ar pateikti skundą Valstybinei duomenų apsaugos inspekcijai arba teismui. |

Jūs kaip duomenų subjektas turite šias teises i) prašyti, kad kredito unija leistų susipažinti su pateiktais ir kredito unijos tvarkomais Jūsų asmens duomenimis ir juos ištaisytų; ii) prašyti, kad kredito unija ištrintų arba apribotų asmens duomenų tvarkymą ir nesutikti, kad duomenys būtų tvarkomi tuo atveju, jei toks prašymas neprieštarauja sutartinių įsipareigojimų vykdymui bei teisės aktams; iii) **prašyti būti pamirštam**; iv) į duomenų perkeliamumą; v) **nesutikti, kad būtų taikomas tik automatizuotas duomenų tvarkymas; vi) nesutikti, kad asmens duomenys būtų tvarkomi tiesioginės rinkodaros tikslais; vii) atšaukti duotus sutikimus dėl duomenų tvarkymo;** viii) pateikti skundą dėl asmens duomenų tvarkymo Valstybinei duomenų apsaugos inspekcijai.

Kredito unija įsipareigoja tvarkyti Jūsų asmens duomenis laikydamasi asmens duomenų teisės aktų reikalavimų, užtikrinti tvarkomų duomenų saugumą bei įgyvendinti tinkamas technines ir organizacines priemones asmens duomenims apsaugoti nuo neteisėto sunaikinimo, atsitiktinio pakeitimo, atskleidimo ir nuo bet kokio neteisėto tvarkymo.

Kredito unija saugos Jūsų asmens duomenis sutartinių santykių galiojimo metu bei 10 metų po jų pasibaigimo, išskyrus atvejus, kai teisės aktai nustato ilgesnius duomenų saugojimo terminus.

Visais klausimais dėl Jūsų duomenų tvarkymo, prašome kreiptis į kredito unijos duomenų apsaugos pareigūną el. pašto adresu: duomenuapsauga@kreda.lt

**PAREIŠKIU, KAD ESU TINKAMAI SUPAŽINDINTAS SU MANO ASMENS DUOMENŲ TVARKYMO TVARKA KREDITO UNIJOJE:**

**Vardas, pavardė, parašas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_**

**Data: \_\_\_\_\_\_\_\_ Pastabos:**

1. Kaip antai: Lietuvos Respublikos vartojimo kredito įstatymo 11 prim str. 2 d. pagrindu, duomenų subjekto asmens duomenys kredito unijoje tvarkomi siekiant apsaugoti duomenų subjekto esminius interesus, siekiant išvengti neteisėtų sandorių sudarymo, kai duomenų subjektas nepajėgia duoti sutikimo dėl fizinės negalios arba yra neveiksnus (kreipdamasis dėl vartojimo kredito suteikimo); Lietuvos Respublikos vartojimo kredito įstatymo 21 prim str. 6 d. pagrindu, duomenų subjekto asmens duomenys kredito unijoje tvarkomi siekiant apsaugoti duomenų subjekto esminius interesus, siekiant išvengti neteisėtų sandorių sudarymo, kai duomenų subjektas yra įtrauktas į Lietuvos banko tvarkomą Asmenų, dėl kurių yra pateikti prašymai neleisti jiems sudaryti vartojimo kredito sutarčių, sąrašą (kreipdamasis dėl vartojimo kredito suteikimo). [↑](#footnote-ref-1)